TPCH เดินเครื่องเต็มสูบ รับรู้รายได้เต็มปี 60 เมกะวัตต์ หนุนนิวไฮต่อเนื่อง
เร่งเดินหน้าก่อสร้างโรงไฟฟ้าชีวมวล เพิ่มอีก 4 โรงไฟฟ้า ทำให้มีโรงไฟฟ้าชีวมวลขายไฟได้ครบทั้ง 10 โรงไฟฟ้า กำลังผลิตรวม 109 เมกะวัตต์ ภายในปี 63
16 ต.ค. 2562

เร่งเดินหน้าก่อสร้างโรงไฟฟ้าชีวมวล เพิ่มอีก 4 โรงไฟฟ้า ทำให้มีโรงไฟฟ้าชีวมวลขายไฟได้ครบทั้ง 10 โรงไฟฟ้า กำลังผลิตรวม 109 เมกะวัตต์ ภายในปี 63
นางกนกทิพย์ จันทร์พลังศรี ประธานคณะกรรมการบริหาร บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH เปิดเผยว่า บริษัทเดินหน้าพัฒนาโรงไฟฟ้าชีวมวล 6 แห่ง กำลังการผลิตรวมทั้งหมด 60 เมกะวัตต์ ประกอบด้วย โรงไฟฟ้าชีวมวลช้างแรก ไบโอเพาเวอร์ (CRB) ,โรงไฟฟ้าชีวมวลแม่วงศ์ เอ็นเนอยี่ (MWE),โรงไฟฟ้าชีวมวลมหาชัย กรีน เพาเวอร์ (MGP) ,โรงไฟฟ้าชีวมวลทุ่งสัง กรีน (TSG ) โรงไฟฟ้าชีวมวล พัทลุง กรีน เพาเวอร์ (PGP) และโรงไฟฟ้าชีวมวลสตูล กรีน เพาเวอร์ (SGP) รับรู้รายได้เต็มปี หนุนผลงานนิวไฮต่อเนื่อง
นอกจากนี้ บริษัทยังเร่งเดินหน้าก่อสร้างโรงไฟฟ้าชีวมวล ทีพีซีเอช เพาเวอร์1 (TPCH 1) ,โรงไฟฟ้าชีวมวล ทีพีซีเอช เพาเวอร์2 (TPCH2), โรงไฟฟ้าชีวมวล ทีพีซีเอช เพาเวอร์ 5 (TPCH5 ), โรงไฟฟ้าชีวมวล ปัตตานี กรีน เพาเวอร์ (PTG ) เพิ่มอีก 4 โรงไฟฟ้า ส่งผลให้มีโรงไฟฟ้าชีวมวลสามารถจ่ายไฟเข้าระบบได้ครบทั้ง 10
โรงไฟฟ้า กำลังการผลิตรวม 109 เมกะวัตต์ ภายในปี 63 พร้อมกันนี้ ยังเดินหน้าก่อสร้าง โรงไฟฟ้าขยะสยาม พาวเวอร์ (SP) ขนาดกำลังการผลิตติดตั้ง 10 เมกะวัตต์ ให้เสร็จภายในปี 64 มั่นใจหนุนผลงานเติบโตโดดเด่น
อย่างไรก็ตาม จากการพัฒนาโครงการโรงไฟฟ้าชีวมวลอย่างต่อเนื่อง ทำให้บริษัทมีการเติบโตอย่างมั่นคง ส่งผลให้ล่าสุด โรงไฟฟ้าชีวมวลมหาชัย และทุ่งสัง กรีน ได้รับรางวัลดีเด่น ประเภทพลังงานทดแทน On Grid จากกรมพัฒนาพลังงานทดแทนและอนุรักษ์พลังงาน กระทรวงพลังงาน และบริษัท ฯยังได้ร่วมออกบูธในงาน 20 ปี Thailand Energy Awards เพื่อเป็นการโชว์ความสำเร็จของบริษัทฯในการพัฒนาโครงการโรงไฟฟ้าชีวมวลของ TPCH ที่มีผลงานที่โดดเด่นด้านการอนุรักษ์พลังงานและการพัฒนาพลังงานทดแทน ซึ่งงานจะจัดขึ้นระหว่างวันที่ 17-18 ตุลาคม 2562 เวลา 10.00-18.00 น. ณ Hall 105 ศูนย์นิทรรศการและการประชุมไบเทค บางนา กรุงเทพฯ